Nafarroako Parlamentuko Mahaiak, 2020ko abenduaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Mena Blasco jaunak aurkeztutako galdera, SET948 proiektuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Kultura eta Kiroleko Batzordean izapidetzea.

Iruñean, 2020ko abenduaren 21ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Carlos Mena Blasco jaunak, Legebiltzarreko Erregelamenduak ezarritakoaren babesean, honako galdera hau egiten du, Kultura eta Kiroleko kontseilariak batzordean ahoz erantzun dezan:

Nafarroako Gobernuak SET948 proiektu pilotua aurkeztu du; ikus-entzunezko edukiak ditu, kulturaren, kirolaren eta zientziaren arloko diziplinei buruzkoak, Nafarroako telebistan emanen direnak.

Kulturak eta kirolak, pandemiaren ondorioz, ekitaldiak geldiaraztea eta edukierak murriztea pairatu dute.

Azaldu ahalko zenuke zein den SET948 proiektuaren helburua eta kulturaren eta kirolaren arloan zein sektore ukitzen dituen?

Iruñean, 2020ko abenduaren 16an

Foru parlamentaria: Carlos Mena Blasco